Komisijas Direktīva 2002/41/EK (2002. gada 17. maijs), ar ko tehnikas attīstībai pielāgo Eiropas Parlamenta un Padomes Direktīvu 95/1/EK par divriteņu vai trīsriteņu mehānisko transportlīdzekļu maksimālo projektēto ātrumu, maksimālo griezes momentu un motora maksimālo lietderīgo jaudu



Oficiālais Vēstnesis L 133 , 18/05/2002 Lpp. 0017 - 0020

CS.ES Nodaļa 13 Sējums 29 Lpp. 473 - 476

ET.ES Nodaļa 13 Sējums 29 Lpp. 473 - 476

HU.ES Nodaļa 13 Sējums 29 Lpp. 473 - 476

LT.ES Nodaļa 13 Sējums 29 Lpp. 473 - 476

LV.ES Nodaļa 13 Sējums 29 Lpp. 473 - 476

MT.ES Nodaļa 13 Sējums 29 Lpp. 473 - 476

PL.ES Nodaļa 13 Sējums 29 Lpp. 473 - 476

SK.ES Nodaļa 13 Sējums 29 Lpp. 473 - 476

SL.ES Nodaļa 13 Sējums 29 Lpp. 473 - 476



Komisijas Direktīva 2002/41/EK (2002. gada 17. maijs), ar ko tehnikas attīstībai pielāgo Eiropas Parlamenta un Padomes Direktīvu 95/1/EK par divriteņu vai trīsriteņu mehānisko transportlīdzekļu maksimālo projektēto ātrumu, maksimālo griezes momentu un motora maksimālo lietderīgo jaudu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 92/61/EEK (1992. gada 30. jūnijs) par divriteņu vai trīsriteņu mehānisko transportlīdzekļu tipa apstiprināšanu [1], kurā jaunākie grozījumi izdarīti ar Eiropas Parlamenta un Padomes Direktīvu 2000/7/EK [2], un jo īpaši tās 16. pantu, ņemot vērā Eiropas Parlamenta un Padomes Direktīvu 95/1/EK (1995. gada 2. februāris) par divriteņu vai trīsriteņu mehānisko transportlīdzekļu maksimālo projektēto ātrumu, maksimālo griezes momentu un motora maksimālo lietderīgo jaudu [3], un jo īpaši tās 4. pantu, tā kā: (1) Direktīva 95/1/EK ir viena no atsevišķajām direktīvām par Kopienas tipa apstiprināšanas procedūru, kas ir izveidota ar Direktīvu 92/61/EEK. Tādēļ Direktīvas 92/61/EEK noteikumi saistībā ar transportlīdzekļu sistēmām, detaļām un atsevišķām tehniskām vienībām attiecas uz Direktīvu 95/1/EK. (2) Lai visa tipa apstiprināšanas sistēma darbotos pareizi, jāprecizē vai jāpapildina konkrētas Direktīvas 95/1/EK prasības. (3) Tālab jānorāda vērtības, kuras jāieraksta testa ziņojumā, lai nodrošinātu konsekventu Direktīvas 95/1/EK piemērošanu mopēdiem, motocikliem un tricikliem ar dzirksteļaizdedzes motoriem, kā arī divriteņu vai trīsriteņu mehāniskajiem transportlīdzekļiem ar kompresijaizdedzes motoriem. (4) Tādēļ atbilstīgi jāgroza Direktīva 95/1/EK. (5) Šajā direktīvā paredzētie pasākumi ir saskaņā ar atzinumu, kuru sniegusi Komiteja pielāgošanai tehnikas attīstībai, kas izveidota saskaņā ar 13. pantu Padomes Direktīvā 70/156/EEK [4], kurā jaunākie grozījumi izdarīti ar Komisijas Direktīvu 2001/116/EK [5], IR PIEŅĒMUSI ŠO DIREKTĪVU. 1. pants Direktīvas 95/1/EK pielikumus groza saskaņā ar šīs direktīvas pielikumu. 2. pants 1. No 2003. gada 1. jūlija dalībvalstis, pamatojoties uz apsvērumiem saistībā ar maksimālo projektēto ātrumu, maksimālo griezes momentu un motora maksimālo lietderīgo jaudu, nedrīkst: - atteikties piešķirt EK tipa apstiprinājumu divriteņu vai trīsriteņu mehāniskā transportlīdzekļa tipam vai - aizliegt reģistrēt, pārdot vai nodot ekspluatācijā divriteņu vai trīsriteņu mehāniskos transportlīdzekļus, ja šo transportlīdzekļu maksimālais projektētais ātrums, maksimālais griezes moments un motora maksimālā lietderīgā jauda atbilst prasībām Direktīvā 95/1/EK, kurā grozījumi izdarīti ar šo direktīvu. 2. No 2004. gada 1. janvāra dalībvalstis atsakās piešķirt EK tipa apstiprinājumu jebkuram jaunam divriteņu vai trīsriteņu mehāniskā transportlīdzekļa tipam, pamatojoties uz apsvērumiem saistībā ar maksimālo projektēto ātrumu, maksimālo griezes momentu un motora maksimālo lietderīgo jaudu, ja nav izpildītas prasības Direktīvā 95/1/EK, kurā grozījumi izdarīti ar šo direktīvu. 3. pants 1. Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2003. gada 30. jūnijam izpildītu šīs direktīvas prasības. Dalībvalstis par to tūlīt informē Komisiju. Kad dalībvalstis pieņem minētos noteikumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma tāda atsauce. 2. Dalībvalstis dara zināmus Komisijai to savu tiesību aktu galvenos noteikumus, ko tās pieņem jomā, uz kuru attiecas šī direktīva. 4. pants Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 2002. gada 17. maijā Komisijas vārdā — Komisijas loceklis Erkki Liikanen [1] OV L 225, 10.8.1992., 72. lpp. [2] OV L 106, 3.5.2000., 1. lpp. [3] OV L 52, 8.3.1995., 1. lpp. [4] OV L 42, 23.2.1970., 1. lpp. [5] OV L 18, 21.1.2002., 1. lpp. -------------------------------------------------- PIELIKUMS Direktīvas 95/1/EK pielikumus groza šādi. 1. Direktīvas I pielikumu groza šādi: a) otro rindiņu 5. punktā aizstāj ar šādu rindiņu: "Atmosfēras spiediens: 97 ± 10 kPa ;" b) piekto rindiņu 5. punktā aizstāj ar šādu rindiņu: "Vidējais vēja ātrums, ko nosaka 1 m virs zemes: < 3 m/s, pieļaujot brāzmas < 5 m/s." 2. Direktīvas II pielikumu groza šādi: a) tā 1. papildinājuma 3.1.2. punktā 1. tabulas 3. piezīmes pirmo teikumu aizstāj ar šo: "Radiatoram, ventilatoram, ventilatora sprauslai, ūdenssūknim un termostatam izmēģinājumu stendā jāatrodas cik vien iespējams tādā pašā relatīvajā stāvoklī citam pret citu kā tad, ja tie būtu transportlīdzeklī. Ja radiators, ventilators, ventilatora sprausla, ūdenssūknis un/vai termostats izmēģinājumu stendā atrodas stāvoklī, kas atšķiras no tā, ko tie ieņem transportlīdzeklī, tad jāapraksta to stāvoklis izmēģinājumu stendā un jāatzīmē testa ziņojumā ;" b) tā 1. papildinājumā 4.1. punktu aizstāj ar šādu punktu: "4.1. Koeficientu α1 un α2 definīcija. Koeficienti, ar kuriem jāreizina izmērītais griezes moments un jauda, lai noteiktu motora griezes momentu un jaudu, ņemot vērā testos izmantoto transmisijas lietderības koeficientu (koeficientu α2), un lai minēto griezes momentu un jaudu iekļautu 4.2.1. punktā norādīto atmosfēras standarta apstākļu robežās (koeficients α1). Jaudas korekcijas formula ir šāda: P = α .α . P ,kur: P0 = pievestā jauda (t.i., jauda standarta apstākļos kloķvārpstas galā); α1 = korekcijas koeficients atmosfēras standarta apstākļiem; α2 = korekcijas koeficients transmisijas lietderības koeficientam; P = izmērītā jauda (novērotā jauda)" c) tā 1. papildinājumā 4.3. punktu aizstāj ar šādu punktu: "4.3. Korekcijas koeficientu noteikšana. 4.3.1. Korekcijas koeficienta α2 noteikšana: - ja mērījuma punkts atrodas pie kloķvārpstas izejas, šis koeficients ir vienāds ar 1, - ja mērījuma punkts neatrodas pie kloķvārpstas izejas, šo koeficientu aprēķina pēc formulas: +++++ TIFF +++++ , kur nt ir lietderības koeficients transmisijai, kas atrodas starp kloķvārpstu un mērījuma punktu. Šo transmisijas lietderības koeficientu nt nosaka pēc katra transmisijas komponenta lietderības koeficientu nj reizinājuma: nt = n ×n ×… ×n Katra transmisijas komponenta lietderības koeficients nj ir parādīts šādā tabulā: Tips | Lietderības koeficients | | | Vedzobrats | Cilindriskais zobrata pārnesums | 0,98 | Spirālveida zobu zobrats | 0,97 | Koniskais zobrats | 0,96 | Ķēde | Rullīšu ķēde | 0,95 | Klusā ķēde | 0,98 | Siksna | Zobsiksna | 0,95 | V veida siksna | 0,94 | Hidrauliskais sajūgs vai konvertors | Hidrauliskais sajūgs [1] | 0,92 | Hidrauliskais konvertors [1] | 0,92 | 4.3.2. Koeficienta α1 noteikšana [2]. 4.3.2.1. Raksturlielumu T, Ps definīcija korekciju koeficientiem α1. T = pievadītā gaisa absolūtā temperatūra. Ps = sausais atmosfēras spiediens kilopaskālos (kPa), t.i., kopējais barometriskais spiediens mīnus ūdens tvaika spiediens. 4.3.2.2. Koeficients α1. Korekcijas koeficientu α1 iegūst šādi: +++++ TIFF +++++ Minēto formulu piemēro tikai tad, ja: 0,93 ≤ α ≤ 1,07 . Ja šīs robežvērtības tiek pārsniegtas, testa ziņojumā precīzi jāmin iegūtā korekcijas vērtība un jānorāda testa apstākļi (temperatūra un spiediens)." d) tā 1. papildinājumā svītro 4.4. un 4.5. punktu; e) tā 1. papildinājuma 6.1. punktā "1,5 %" aizstāj ar "3 %"; f) tā 2. papildinājuma 3.1.2. punktā 1. tabulas 3. piezīmespirmo teikumu aizstāj ar šo: "Radiatoram, ventilatoram, ventilatora sprauslai, ūdenssūknim un termostatam izmēģinājumu stendā jāatrodas cik vien iespējams tādā pašā relatīvajā stāvoklī citam pret citu kā tad, ja tie būtu transportlīdzeklī. Ja radiators, ventilators, ventilatora sprausla, ūdenssūknis un/vai termostats izmēģinājumu stendā atrodas stāvoklī, kas atšķiras no tā, ko tie ieņem transportlīdzeklī, tad jāapraksta to stāvoklis izmēģinājumu stendā un jāatzīmē testa ziņojumā;" g) tā 2. papildinājuma 4.1. punktu aizstāj ar šādu punktu: "4.1. Koeficientu α1 un α2 definīcija. Koeficienti, ar kuriem jāreizina izmērītais griezes moments un jauda, lai noteiktu motora griezes momentu un jaudu, ņemot vērā testos izmantoto transmisijas lietderības koeficientu (koeficientu α2), un lai minēto griezes momentu un jaudu iekļautu 4.2.1. punktā norādītā atmosfēras standarta apstākļu robežās (koeficients α1). Jaudas korekcijas formula ir šāda: P = α .α . P ,kur: P0 = pievestā jauda (t.i., jauda standarta apstākļos kloķvārpstas galā); α1 = korekcijas koeficients atmosfēras standarta apstākļiem; α2 = korekcijas koeficients transmisijas lietderības koeficientam; P = izmērītā jauda (novērotā jauda);" h) tā 3. papildinājuma 3.1.3. punktā 1. tabulas 5. piezīmes pirmo teikumu aizstāj ar šo: "Radiatoram, ventilatoram, ventilatora sprauslai, ūdenssūknim un termostatam izmēģinājumu stendā jāatrodas cik vien iespējams tādā pašā relatīvajā stāvoklī citam pret citu kā tad, ja tie būtu transportlīdzeklī. Ja radiators, ventilators, ventilatora sprausla, ūdenssūknis un/vai termostats izmēģinājumu stendā atrodas stāvoklī, kas atšķiras no tā, ko tie ieņem transportlīdzeklī, tad jāapraksta to stāvoklis izmēģinājumu stendā un jāatzīmē testa ziņojumā" ; i) tā 3. papildinājuma 4.1. punktu aizstāj ar šādu punktu: "4.1. Koeficientu αd un α2 definīcija. Koeficienti, ar kuriem jāreizina izmērītais griezes moments un jauda, lai noteiktu motora griezes momentu un jaudu, ņemot vērā testos izmantoto transmisijas lietderības koeficientu (koeficientu α2), un lai minēto griezes momentu un jaudu iekļautu 4.2.1. punktā norādītā atmosfēras standarta apstākļu robežās (koeficients αd). Jaudas korekcijas formula ir šāda: P = α .α . P ,kur: P0 = pievestā jauda (t.i., jauda standarta apstākļos kloķvārpstas galā); αd = korekcijas koeficients atmosfēras standarta apstākļiem; α2 = korekcijas koeficients transmisijas lietderības koeficientam (skat. 2. papildinājuma 4.3.1. punktu); P = izmērītā jauda (novērotā jauda)" ; j) tā 3. papildinājuma 4.4. punkta nosaukumu aizstāj ar šādu nosaukumu: "4.4. Korekcijas koeficienta αd noteikšana(1)." [1] "Ja nav bloķēts. [2] Testu drīkst veikt termostatējamās testēšanas kamerās, kurās atmosfēras apstākļus var kontrolēt. --------------------------------------------------